Rashin fitar da shugaban majalisar dattijai zai bar baya da kura - PLAN ▷ Legit.ng
Rashin fitar da shugaban majalisar dattijai zai bar baya da kura - PLAN
5 months ago 14 views by Jamil Usman
- An gargadi jam'iyyar APC ta fitar da shugaban majalisar dattawa, kafin a fara samun rabuwar kai a majalisa
- Wata kungiya mai hulda da majalisun dokoki ita ce ta yi wannan gargadi
Wata kungiya mai hulda da majalisun dokokin Najeriya ta gargadi jam'iyyar APC akan ta maida hankali wurin fitar da wanda zai jagoranci majalisar dattawa, sannan kungiyar ta ce rashin yin hakan zai saka 'yan majalisa su yi wa jam'iyyar tawaye.
Shugaban kungiyar Lord Charles Ibiang, ya ce duk da cewa adalci ne a fitar da shugaban majalisar dattawa daga yankin arewa maso gabas, amma hakan kar ya sa jam'iyya ta dinga bata lokaci wurin fitar da shugaban majalisar.
Rashin fitarda shugaban majalisar dattijai zai bar baya da kura - PLAN
A cewarshi, kamata yayi ace jam'iyyar APC ta tina abinda ya faru a baya, lokacin da ta ke kokarin fitar da shugabannin majalisa, hakan ya kawo tawaye a majalisar dattijai, da ma ta wakilai gaba daya, bayan haka kuma akwai kwararrun Sanatoci a yankin arewa maso gabas, wanda bai kamata ace an tsaya ana bata lokaci wurin zabar su ba.
Saboda haka ya kamata Sanatoci su ta shi tsaye, domin ganin an gabatar da wanda zai jagoranci majalisarsu, ko dan saboda 'yan Najeriya da su ka zabe su, kuma ya kamata ku zabi shugaba wanda ya san zafi da darajar mutane, shugaba wanda zai yi aiki saboda talakawa, sannan shugaba wanda zai yi kokari wurin ganin kan al'ummar kasar nan ya hadu.
Hausa NewsSiyasar Najeriya Latest NewsNigerian Senators And Their ConstituenciesLabaran Duniya
INEC yakar mu tayi a zaben 2019 - Oshiomhole